Han ble arrestert 30. mars 1944, da Gestapo ransakte hjemmet til kameraten og motstandsmedlem Sverre Johansen. Moi sov tilfeldigvis i Johansens hus, men ble arrestert sammen med Sverres bror Toralf. Han ble fengslet på Arkivet i Kristiansand før han ble overflyttet til Grini fangeleir i juni 1944. 6. september 1944 skulle han transporteres til Tyskland og ble brakt ombord DS «Westfalen». Men skipet sank den 8. september, og Moi omkom. Han fikk en grav i Kvinesdal.